**Ministru kabineta rīkojuma projekta**

**“Par nekustamā īpašuma 13. janvāra ielā 8, Rīgā, daļas pirkšanu projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts sagatavots, lai no nekustamā īpašuma īpašnieka atsavinātu tam piederošā nekustamā īpašuma daļu publiskās lietošanas dzelzceļa transporta infrastruktūras objektu izbūvei un attīstībai.    Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot Eiropas standarta platuma 1435 mm dzelzceļa līnijas izbūves Rail Baltica koridorā caur Igauniju, Latviju un Lietuvu būvniecības projektu (turpmāk – Rail Baltica projekts), no nekustamā īpašuma īpašnieka nepieciešams atsavināt nekustamā īpašuma (nekustamā īpašuma kadastra Nr. 0100 504 0007) daļu – termināli (būves kadastra apzīmējums 0100 004 2011 002) – 13. janvāra ielā 8, Rīgā (turpmāk arī – Nekustamā īpašuma daļa).  Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālā interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai” Rail Baltica projektam noteikts nacionālo interešu objekta statuss.  Nekustamā īpašuma daļa tiek atsavināta publiskās lietošanas dzelzceļa transporta infrastruktūras projekta attīstībai un atsavināšana ir vienīgais veids šī mērķa sasniegšanai.  Nekustamais īpašums (nekustamā īpašuma kadastra Nr. 0100 504 0007) ir ierakstīts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr. 14422 šādā sastāvā: būve ar kadastra apzīmējumu 0100 004 2011 002 un būve ar kadastra apzīmējumu 0100 004 0172 001. Nekustamā īpašuma īpašumtiesības nostiprinātas juridiskai personai.  Zemesgrāmatā attiecībā uz nekustamo īpašumu nav reģistrētas ķīlas tiesības vai piedziņas atzīmes.  Nekustamā īpašuma daļa daļēji atrodas uz nekustamā īpašuma 13. janvāra iela 12, kadastra Nr. 0100 004 2011, sastāvā esošās zemes vienības ar kadastra apzīmējumu 0100 004 2011, kuras īpašnieks ir Latvijas valsts Latvijas Republikas Satiksmes ministrijas personā, un nekustamā īpašuma ar kadastra Nr. 0100 004 0090, sastāvā esošās zemes vienības ar kadastra apzīmējumu 0100 004 0041, kas iekļauta rezerves zemes fondā. Zemes nomas līgumi nav noslēgti.  Atsavināmās Nekustamā īpašuma daļas - termināla (būves kadastra apzīmējums 0100 004 2011 002) - īpašuma tiesību pierādošo dokumentu un faktisko apstākļu vērtējums, kas balstās uz zemesgrāmatas nodalījumos veiktajos ierakstos minēto dokumentu saturu un inventarizācijas lietas datiem.  Pamatojoties uz 2003.gada 14.oktobra aktu par daudzfunkcionālā kino un tirdzniecības centra I kārtas (apstiprināts 16.10.2003.) un 2003.gada 30.oktobra aktu par šīs būves II kārtas (apstiprināts 31.10.2003.) Rīgā, 13.janvāra ielā 8, gr.4., grunts 170, 171, 172, pieņemšanu ekspluatācijā, daudzfunkcionālais kino un tirdzniecības centrs Stockmann (būves kadastra apzīmējums 0100 004 0172 001, turpmāk – Tirdzniecības centrs) ir ierakstīts Vidzemes priekšpilsētas tiesas Rīgas pilsētas zemesgrāmatas nodalījumā Nr.14422 uz SIA “Stockmann Centrs” vārda.  Atsavināmais termināls (lifts) līdz tā atdalīšanai bija Tirdzniecība centra sastāvdaļa, kas inventarizācijas lietas materiālos (veikta 2004.gada 25.februārī sakarā ar objekta nodošanu ekspluatācijā) bija apzīmēts ar telpu grupas kadastra apzīmējumu 0100 004 0172 001 008.  Atsavināmā termināla atdalīšana no Tirdzniecības centra sastāva tika veikta sabiedrības vajadzībām nepieciešamā nekustamā īpašuma atsavināšanas procesa īstenošanas vajadzībām.  Atbilstoši aktos par Tirdzniecības centra nodošanu ekspluatācijā un zemesgrāmatas nodalījuma ierakstos minētajam Tirdzniecības centrs ir saistīts ar zemes īpašumiem:   1. kadastra Nr. 0100 004 0170, Nr. 0100 004 0171, Nr. 0100 004 0172, kas pieder SIA “Stockmann Centrs” un tika iegūti privatizācijas procesa kārtībā no Rīgas pilsētas pašvaldības.   Pirms privatizācijas procesa uzsākšanas Rīgas pilsētas pašvaldība šos zemes īpašumus iznomāja SIA “Stockmann centrs” (2001.gada 3.septembra Zemes nomas līgums Nr.206 un 2002.gada 18.februārī noslēgtais 2001.gada 3.septembra Zemes nomas līguma Nr.206 pārjaunojuma līgums Nr.68) ar mērķi: daudzfunkcionāla kinoteātru, sabiedriskā un tirdzniecības centra būvniecība, nodrošinot autostāvvietu skaitu atbilstoši Rīgas pilsētas apbūves noteikumiem. Ar nomas līgumu bija atļauts arī Tirdzniecības centra daļu būvēt virs Pilsētas kanāla, ja tas ir paredzēts apstiprinātajā būvprojektā. Līgumā ietverts noteikums par nomnieka tiesībām celt patstāvīgus īpašuma objektus;   1. kadastra Nr. 0100 004 2012, kas pieder Rīgas pilsētas pašvaldībai. No tā atdalītais zemes īpašums ar kadastra Nr. 0100 004 2020 pieder SIA “Stockmann Centrs”; 2. kadastra Nr. 0100 004 2018. Kadastra informācijas sistēmas datos norādīts, ka zemes īpašums un zemes vienība ar šādu kadastra numuru un apzīmējumu neeksistē; 3. kadastra Nr. 0100 004 2016, Nr. 0100 004 2017, kas pieder valstij Satiksmes ministrijas personā.   Saskaņā ar Dzelzceļa likuma 15.panta pirmo daļu zemes īpašumi ar kadastra Nr.0100 004 2016 un Nr.0100 004 2017 ir nodoti VAS “Latvijas dzelzceļš” valdījumā. VAS “Latvijas dzelzceļš” zemes īpašumus ar kadastra Nr.0100 004 2016 un Nr.0100 004 2017 ir iznomājis SIA “Stockmann Centrs” (2001.gada 26.novembra Zemes nomas līgums Nr.Dju-908 un 2002.gada 28.februāra Zemes nomas līguma pārjaunojuma līgums Nr.Dju-196) ar tiesībām veikt Tirdzniecības centra būvniecību un noteikumu, ka izbūvētās būves ir nomnieka īpašums. Līguma termiņš 2053.gada 1.marts. Līguma noslēgšanas likumiskais pamats: Dzelzceļa likuma 15.panta otrā daļa, kas redakcijā uz nomas līguma noslēgšanas brīdi noteica, ka valsts publiskās lietošanas dzelzceļa infrastruktūras pārvaldītājs valstij piederošo zemi var iznomāt vai apgrūtināt to ar servitūtiem ēku un būvju, virszemes un pazemes komunikāciju celtniecībai vai citas saimnieciskās darbības veikšanai, šajos darījumos dzelzceļa infrastruktūras pārvaldītājs rīkojas valsts vārdā.  2001.gada 26.novembra Zemes nomas līgums Nr.Dju-908 (turpmāk arī – Līgums) noslēgts, cita starpā ievērojot to, ka SIA “Stockmann centrs” piederoša būve 0100 504 0007 (nod. 14422) cieši pieguļ valstij piekrītošiem zemesgabaliem, kuros ir 6 metrus augsts dzelzceļa uzbērums (Rīgas stacijas klātne), kā arī Līgumā paredzēta Tirdzniecības centra daļas būvniecība, braucamā/gājēju tiltiņa būvniecība, slēgtā gājēju tilta virs dzelzceļa sliedēm un kontakttīkliem būvniecība.  Līgums ir saskaņots Rīgas pilsētas pašvaldībā.  Līgums tā sākotnējā redakcijā nesaturēja ziņas par konkrētiem zemes īpašumiem, kas nepieciešami Tirdzniecības centra un tā daļas būvniecībai. Precīzāku informāciju sniedz šā Līguma pielikumi, kuros veikta atzīme par braucamā/gājēju tiltiņa būvniecības veikšanu uz valstij Satiksmes ministrijas personā piederošā zemes īpašuma ar kadastra Nr.0100 004 2011, kas dabā ir uzmērīts un tā robežas apstiprinātas tikai 2010.gadā.  Zemes īpašums ar kadastra Nr.0100 004 2011 visā platībā atrodas valsts publiskās lietošanas dzelzceļa infrastruktūras zemes nodalījuma joslā, kā arī uz tā atrodas VAS "Latvijas dzelzceļš" piederoša ēka (tilta postenis), inženierbūves un inženierkomunikācijas, tajā skaitā publiskās lietošanas dzelzceļa infrastruktūra - Stratēģiskas nozīmes II kategorijas dzelzceļa infrastruktūras iecirknis Rīga-Jelgava.  Zemes īpašums ar kadastra Nr.0100 004 2011 tika ierakstīts zemesgrāmatā uz valsts vārda Satiksmes ministrijas personā, pamatojoties uz Satiksmes ministrijas Uzziņu, kas tika sagatavota atbilstoši likumam “Par valsts un pašvaldību zemes īpašuma tiesībām un to nostiprināšanu zemesgrāmatās”.  Ņemot vērā to, ka zemes īpašums ar kadastra Nr.0100 004 2011 atrodas valsts publiskās lietošanas dzelzceļa infrastruktūras zemes nodalījuma joslā, VAS “Latvijas dzelzceļš” valdījuma tiesības ar šo īpašumu piederēja arī pirms minētā zemes īpašuma ierakstīšanas zemesgrāmatā, pamatojoties uz Dzelzceļa likuma 15.panta pirmo daļu, kas nosaka, ka zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums.  Papildus sabiedrība ar ierobežotu atbildību “Eiropas dzelzceļa līnijas” ir ieguvusi pierādījumus no Rīgas pilsētas pašvaldības, kas apliecina Tirdzniecības centra būvprojekta izstrādes un saskaņošanas kārtības ievērošanu atbilstoši normatīvajiem aktiem, tostarp saskaņojumu Tirdzniecības centra, kura sastāvā ir arī atsavināmā Nekustamā īpašuma daļa, būvniecībai ir devusi VAS “Latvijas dzelzceļš”.  Rīgas pilsētas Būvvalde 2021.gada 5.februāra vēstulē Nr.BV-21-2997-nd ir paskaidrojusi, ka Tirdzniecības centra būvprojekta izstrādē un saskaņošanā ir ņemta vērā 2001.gada 26.novembrī ar VAS “Latvijas dzelzceļš” noslēgtā Vienošanās Nr.Dju-909.  Izvērtējot Līguma nosacījumus un veiktos saskaņojumus, VAS “Latvijas dzelzceļš” savā 2021.gada 26.februāra vēstulē ir apliecinājusi, ka ir atļāvusi būvēt Tirdzniecības centru kā pastāvīgu īpašuma objektu.  Tirdzniecības centra būvprojekta tehnisko noteikumu paskaidrojuma rakstā ir minēts: “..Lai uzlabotu autotransporta kustību un tā novietošanas iespējas dotā kompleksa apmeklētājiem, ir plānots apvienot autostāvvietas jaunā kompleksa pagraba stāvā ar esošajām autostāvvietām Prāgas ielā. Gājēju tiltiņu paredzēts izbūvēt zem dzelzceļa uzbēruma virs kanāla caurtekas esošajā parkā. Papildus ir ieplānots rekonstruēt esošo autostāvvietu Prāgas ielā, izbūvējot liftus”.  Tirdzniecības centra inventarizācijas lietas materiālos nav sniegtas norādes par kādas daļas patvaļīgas būvniecības pazīmēm.  Ministru kabineta 1997.gada 1.aprīļa noteikumu Nr.112 “Vispārīgie būvnoteikumi”, kas bija spēkā Tirdzniecības centra būvniecības procesa laikā, 55. un 67.punkts noteica:  “55. Projektēšanas uzdevumā norāda projektējamās būves galvenās funkcijas un parametrus, teritoriālplānojuma un inženierkomunikāciju projektēšanas prasības, kā arī to, cik būvprojektēšanas stadijās izstrādājams būvprojekts. Ja nepieciešams, norādāmi īpašie nosacījumi (piemēram, vēlamās būvkonstrukcijas un materiāli, tehnoloģija).  67. Būvprojekta risinājumu atbilstību tehniskajiem noteikumiem un būvnormatīvu prasībām būvprojekta vadītājs apstiprina ar savu parakstu būvprojekta titullapā un ar apliecinājumu (3.pielikums) būvprojekta ģenerālplāna rasējuma lapā, kurā ir arī būvprojekta vispārīgie rādītāji.”.  Savukārt Būvniecības likuma 3. un 7.pantā (vēsturiskajā redakcijā, kas bija spēkā no 2002.gada 3.aprīļa līdz 2002.gada 30.jūnijam) bija noteikts:  “3.pants.  (1) Zemes gabalu drīkst apbūvēt, ja tā apbūve nav pretrunā ar vietējās pašvaldības teritorijas plānojumu, detālo plānojumu un šo plānojumu sastāvā esošajiem apbūves noteikumiem un, noslēdzot līgumu, ir saskaņota ar zemes gabala īpašnieku (ja apbūvi neveic zemes gabala īpašnieks).  7. pants.  (1) Vietējo pašvaldību kompetencē ir:   1. izstrādāt un apstiprināt savas administratīvās teritorijas plānojumu, detālos plānojumus un to sastāvā esošos apbūves noteikumus, kas ir obligāti visiem būvniecības dalībniekiem un attiecas uz visu veidu būvēm vietējās pašvaldības administratīvajā teritorijā, kā arī kontrolēt un nodrošināt to izpildi; 2. izskatīt būvprojektus un pieņemt lēmumus par tiem; 3. izsniegt un reģistrēt būvatļaujas (arī citu institūciju izsniegtās būvatļaujas); 4. kontrolēt, kā būvniecības dalībnieki ievēro šā likuma un citu būvniecību reglamentējošu normatīvo aktu prasības.”.   Ievērojot minēto, secināms, ka Tirdzniecības centra būvniecības darbi ir veikti normatīvajos aktos noteiktajā kārtībā, saskaņojot tos ar būvdarbus uzraugošo iestādi – pašvaldību, un zemes īpašniekiem.  Atsavināmā Nekustamā īpašuma daļas kā atsevišķas būves apraksts: brīvstāvoša būve, kas 1.stāva līmenī ar atklāta tipa gājēju ietvi savienota ar centrāltirgus teritoriju, Tirdzniecības centru un augstāko stāvu līmeņos – ar blakus zemesgabalā Prāgas ielā 2, Rīgā, esošo autostāvvietu. Būve izvietota gar Pilsētas kanālu ar izbūvētu krasta nostiprinājumu zemesgabala Dienvidu un Austrumu pusē, gar dzelzceļa nostiprinājuma valni zemesgabalā Ziemeļu pusē, bloķēta pie daudzstāvu autostāvvietas zemesgabala Rietumu pusē ar gājēju pāreju savienojumu no 2-5 stāvu līmeņos. Piekļuve nodrošināta pa gājēju ceļu no Gogoļa ielas puses zemesgabala Austrumu pusē.  Sabiedrība ar ierobežotu atbildību “Eiropas dzelzceļa līnijas”ar atsavināšanas paziņojumu par Nekustamā īpašuma daļas (termināla (lifta)) atsavināšanu sabiedrības vajadzībām ir vērsusies pie SIA “Stockmann Centrs” kā pie šī objekta likumīgā īpašnieka. Par atsavināmo Nekustamā īpašuma daļu Likuma kārtībā ir nosakāma taisnīga atlīdzība. Starp SIA “Stockmann Centrs” un valstij piederošā zemes īpašuma likumisko valdītāju nav nodibinātas cita veida saistības, kuru saturs ietekmētu lēmuma par Nekustamā īpašuma daļas atsavināšanu pieņemšanu un radītu priekšnoteikumus cita veida risinājumam par savstarpējo tiesisko attiecību izbeigšanu un termināla (lifta) nojaukšanu.  Atsavināšanas procesā nekustamā īpašuma SIA “Stockmann Centrs” ir pieteicis šādus zaudējumus:   1. zaudējumus saistībā ar liftu izbūves paredzamo nojaukšanu, kurus veido:    1. liftu vērtība, ņemot vērā tā iegādes vērtību un atlikušo ekspluatācijas laiku, kā arī faktu, ka liftus nebūs iespējams izmantot pēc to nojaukšanas;    2. liftu uzstādīšanas un liftu šahtas būvdarbu izmaksas, ņemot vērā vidējās šādu darbu veikšanas izmaksas Latvijas tirgū un būvmateriālu vērtību;    3. piekļuves koridora būvdarbu izmaksas, ņemot vērā vidējās šādu darbu veikšanas izmaksas Latvijas tirgū un būvmateriālu vērtību;    4. zaudējumu novērtējumā jāņem vērā arī attiecīgo telpu grupu kadastrālo vērtību; 2. saistībā ar piekļuves noslēgšanu ēkas apmeklētājiem no Rīgas Centrāltirgus (turpmāk – centrāltirgus) puses, kurus veido;    1. sienas/durvju izbūve piekļuves koridora noslēgšanai (darbu un materiālu izmaksas pēc aptuveniem aprēķiniem EUR 2000);    2. paziņojumu apmeklētājiem izgatavošana un uzstādīšana, lai informētu par izmaiņām piekļūšanai un iziešanai no ēkas (aptuvenās izmaksas EUR 1000); 3. zaudējumus saistībā ar apmeklētāju plūsmas no centrāltirgus puses zudumu SIA „Stockmann Centrs” nomniekiem; 4. zaudējumus, kas radīsies sakarā ar to, ka tirdzniecības centram nevarēs piekļūt personas, kas novietos savu auto autostāvvietā, kurā patlaban izvietoti lifti (kompleksa „Titāniks” autostāvvieta).   Atsavināšanas procesa ietvaros SIA “Stockmann Centrs” lūdz arī izbūvēt šķērsojumu pār pilsētas kanālu, kas būtu savienots ar ieejas mezglu ēkā un pēc Rail Baltica projekta attiecīgās daļas pabeigšanas ļautu piekļūt ēkai no centrāltirgus puses, izmantojot ēkā izbūvēto ieejas mezglu, kura pieejamību pašlaik nodrošina Nekustamā īpašuma daļa.  Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr. 204) 36.1. apakšpunktu, Satiksmes ministrija ar 2020. gada 26.novembra lēmumu Nr. 03-14/4701 apstiprināja taisnīgas atlīdzības apmēru par nekustamā īpašuma (nekustamā īpašuma kadastra Nr. 0100 504 0007) daļas – termināļa (būves kadastra apzīmējums 0100 004 2011 002) – 13. janvāra ielā, Rīgā, atsavināšanu, nosakot to EUR 85 980.  Īpašnieka pieteiktie zaudējumi ir noraidīti.  Nekustamā īpašuma daļas tirgus vērtība noteikta, izmantojot izmaksu pieeju, un vērtības aprēķinā ņemti vērā tā kustamie piederumi (divi pasažieru lifti), līdz ar to pieteiktie zaudējumi saistībā ar liftu uzstādīšanu, liftu šahtu būvdarbu izmaksām, liftu iegādes vērtību, atlikušo ekspluatācijas laiku un telpu grupu kadastrālo vērtību nav pamatoti un atsevišķi vērtējami.  Rail Baltica projekta īstenošanas gaitā tiks saglabāts piekļuves koridors, kā arī tiks saglabāta piekļuve no centrāltirgus puses (tilts pār kanālu), tādējādi nodrošinot piekļuvi tirdzniecības centram arī turpmāk, līdz ar to pieteiktie zaudējumi saistībā ar piekļuves koridora būvdarbu izmaksām, izmaksām sienu/durvju pārbūvei, paziņojumu uzstādīšanu un zaudējumi saistībā ar apmeklētāju plūsmas zudumu no centrāltirgus puses nav pamatoti un vērtējami.  Papildus pieteiktie zaudējumi saistībā ar apmeklētāju plūsmas zudumu, kas radīsies, kad apmeklētāji, kas novietos automašīnu autostāvvietā, kurā izvietoti lifti (kompleksa „Titāniks” autostāvvieta), šobrīd nav nosakāmi. Pamatojoties uz MK noteikumu Nr.204 2.punktu, īpašniece pēc Nekustamā īpašuma daļas atsavināšanas un faktisko zaudējumu rašanās varēs pieteikt zaudējumus, iesniedzot zaudējumus pamatojošus dokumentus.  Apmierināts SIA “Stockmann Centrs” prasījums izbūvēt šķērsojumu pār pilsētas kanālu, kas būtu savienots ar ieejas mezglu ēkā ar kadastra apzīmējumu 0100 004 0172 001 un pēc Rail Baltica projekta pabeigšanas ļautu apmeklētājiem piekļūt ēkai no Centrāltirgus puses, izmantojot ēkā izbūvēto ieejas mezglu. Tiltu pār kanālu un pieslēgumu pie tilta plānots saglabāt, Rail Baltica projekta būvniecības darbu ietvaros tos pārbūvējot.  No SIA “Stockmann Centrs” nav saņemta konkrēta atbilde par piekrišanu aprēķinātajai atlīdzībai.  Saskaņā ar Likuma 27. panta pirmajā un otrajā daļā noteikto īpašniekam ir tiesības apstrīdēt Satiksmes ministrijas noteikto atlīdzības apmēru.  Ja netiks noslēgts pirkuma līgums par Nekustamā īpašuma daļas labprātīgu atsavināšanu, tiks virzīts likumprojekts par Nekustamā īpašuma daļas piespiedu atsavināšanu sabiedrības vajadzībām.  Pēc atsavināšanas Satiksmes ministrija Nekustamā īpašuma daļu normatīvos aktos noteiktajā kārtībā ierakstīs zemesgrāmatā uz valsts vārda Satiksmes ministrijas personā.  Saskaņā ar Dzelzceļa likuma pārejas noteikumu 53. punktu Satiksmes ministrija Nekustamā īpašuma daļu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.  Ņemot vērā iepriekš minēto, Satiksmes ministrija ir izstrādājusi rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma daļas atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma daļas atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus – fiziskas un juridiskas personas. Nekustamā īpašuma daļa ir nepieciešama Rail Baltica projekta īstenošanai un uz tā veiktie uzlabojumi un izbūves būs nepieciešamas dzelzceļa līnijas posma izmantošanai, kas veicinās attiecīgā reģiona ekonomisko izaugsmi. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra.  Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma daļas pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

Satiksmes ministrs T.Linkaits

Vīza:

Valsts sekretāre I.Stepanova